Държавен вестник, бр. 84, 2010 г., стр. 3

БРОЙ  84	
Д Ъ Р Ж А В Е Н  В Е С Т Н И К 	
СТР.  3  
„11. организира управлението при отбрани­
телно-мобилизационна подготовка на агенцията 
и оперативната подготовка на личния състав 
за работа в условия на криза;“
г) в т. 12 думите „библиотечното и“ се за­
личават.
§ 4. Член 13 се изменя така:
„Чл. 13. (1) Специализираната администра­
ция е организирана в Главна дирекция „Контрол 
в лозаро-винарския сектор“ и Главна дирекция 
„Изпитвателни лаборатории“ с обща численост 
74 души, които подпомагат осъществяването на 
правомощията на изпълнителния директор на 
агенцията, свързани с неговата компетентност.
(2) Главна дирекция „Контрол в лозаро-
винарския сектор“:
1. поддържа и актуализира регистър на ло­
зарските стопанства;
2. създава и поддържа информационна 
система за управление и контрол на лозаро-
винарския (производствения) потенциал;
3. управлява попълването и предоставянето 
на права от Националния резерв от права на 
засаждане на винени сортове лози;
4. упражнява контрол по реда за прехвърляне 
на правото за презасаждане на територията на 
Република България;
5. извършва контрол по спазването на 
условията и реда за засаждане на нови лозя, 
презасаждане, присаждане и изкореняване на 
съществуващите лозя;
6. прави предложения до министъра на земе­
делието и храните за изменение и допълнение 
на класификацията на винените сортове лози; 
7. събира, съхранява, проверява и вписва 
в информационната система данните от де­
кларациите за реколтата от винено грозде, 
декларациите за произведено вино и гроздова 
мъст от последната реколта, декларациите за 
съхраняваните количества вино и гроздова 
мъст (стоковата наличност) от последната и 
предходните реколти;
8. изготвя обобщени данни за развитието на 
лозарството и лозарския потенциал в страната 
и предоставя на министъра на земеделието и 
храните специализираната информация, свър­
зана с лозарството;
9. извършва контрол при производство на 
вино и продукти от грозде и вино;
10. осъществява контрол върху преработ­
ката на гроздето, извършените енологични 
практики и обработки при производството на 
качествени вина от определен район;
11. извършва контрол по спазването на 
изискванията за означаване и търговско пред­
ставяне на вината;
12. осъществява контрол при производството 
на качествени вина, реда и начина за тяхното 
утвърждаване и условията, на които трябва да 
отговарят продуктите, годни за производство 
на качествени вина, произведени в определен 
район;
13. събира, проверява и съхранява заявле­
нията и актовете за утвърждаване на качест­
вени вина от определен район и изгражда и 
поддържа единна база данни за качествените 
вина от определен район;
14. подпомага дейността на Централната 
арбитражна дегустационна комисия при извърш­
ването на органолептични анализи и оценки;
15. при необходимост осъществява контрола 
и координацията на контрола върху производ­
ството, получаването, преработката и търговията 
на гроздето, предназначено за производство 
на вино, на вина, на продуктите, получени от 
грозде и вино, както и контрола на лозаро-
винарския потенциал при взаимодействие с 
други държавни органи;
16. съдейства на митническите органи при 
осъществяването на контрола върху внасяните 
в страната вина, продукти от грозде и вино в 
съответствие с изискванията на произхода на 
страната износител;
17. изготвя обобщени справки за винопро­
изводството в страната, както и справки по 
искане на друг контролен орган;
18. осъществява първичен контрол при 
осъществяването на дейностите по мерките от 
Националната програма за подпомагане на ло­
заро-винарския сектор 2008/2009 – 2013/2014 г.;
19. изготвя документи, необходими за участие 
по схеми и мерки за подпомагане в рамките на 
Общата селскостопанска политика на Европей­
ския съюз, свързани с дейността на агенцията. 
(3) Главна дирекция „Контрол в лозаро-ви­
нарския сектор“ е структурирана в две тери­
ториални дирекции „Лоза и вино“, съответно 
в Плевен и в Пловдив, с обхват:
1. Териториална дирекция „Лоза и 
вино“ – Плевен, с териториални звена във 
Варна, Монтана, Плевен и Русе;
2. Териториална дирекция „Лоза и 
вино“ – Пловдив, с териториални звена в 
Бургас, Пловдив, Сливен и Хасково.“
§ 5. Създава се чл. 13б:
„Чл. 13б. Главна дирекция „Изпитвателни 
лаборатории“ извършва химичен, физико-хи­
мичен и микробиологичен анализ на вина за 
целите на контрола по спазване изискванията 
на Закона за виното и спиртните напитки. Тя е 
структурирана в две изпитвателни лаборатории, 
съответно в Пловдив и София.“ 
§ 6. Член 16 се изменя така:
„Чл. 16. (1) Входящата кореспонденция се 
разпределя от изпълнителния директор и/или 
главния секретар с резолюция до съответните 
ръководители на административните звена. Ад­
ресатите се отбелязват във входящия регистър.
(2) Резолюцията съдържа указания, срок 
за изпълнение, дата и подпис. При възлагане 
на повече от един адресат се посочва отго­
ворният от тях.